
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΟΤΟ _ Αρ. Φύλλου 119 

19 Ιουνίου 1995 


ΠΕΡΙΕΧΟΜΕΝΑ 


ΝΟΜΟΣ ΥΓΓ ΑΡΙΘ. 2311 

Κύρωση Συμβάσεως δικαστικής αρωγής σε αστικές και ποινι¬ 
κές υποθέσεις μεταξύ της Ελληνικής Δημοκρατίας και 
της Δημοκρατίας της Αλβανίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο πρώτο 

Κυρώνεται και έχει την ισχύ που ορίζει το άρθρο 28 
παρ. 1 του Συντάγματος η Σύμβαση δικαστικής αρωγής 
σε αστικές και ποινικές υποθέσεις μεταξύ της Ελληνικής 
Δημοκρατίας και της Δημοκρατίας της Αλβανίας, η οποία 
υπογράφηκε στην Αθήνα την 17η Μαίου 1993, της 
οποίας το κείμενο σε πρωτότυπο στην ελληνική γλώσσα 
έχει ως εξής: 

ΣΥΜΒΑΣΗ 

ΔΙΚΑΣΤΙΚΗΣ ΑΡΩΓΗΣ ΣΕ ΑΣΤΙΚΕΣ ΚΑΙ ΠΟΙΝΙΚΕΣ 
ΥΠΟΘΕΣΕΙΣ ΜΕΤΑΞΥ ΤΗΣ ΕΛΛΗΝΙΚΗΣ 
ΔΗΜΟΚΡΑΤΙΑΣ ΚΑΙ ΤΗΣ ΔΗΜΟΚΡΑΤΙΑΣ 
ΤΗΣ ΑΛΒΑΝΙΑΣ 

Η Ελληνική Δημοκρατία και η Δημοκρατία της Αλβα¬ 
νίας, αποδίδοντας μεγάλη σπουδαιότητα στη συνεργασία 
ανάμεσα σπς δύο Χώρες στον τομέα των δικαστικών 
σχέσεων, αποφάσισαν να συνάψουν μία Σύμβαση δικα¬ 
στικής αρωγής σε αστικές και ποινικές υποθέσεις. 

Ο Πρωθυπουργός της Ελληνικής Δημοκρατίας και ο 
Πρωθυπουργός της Δημοκρατίας της Αλβανίας, αφού 
αντάλλαξαν τα πληρεξούσιά τους, που ελέγχθηκαν και 
βρέθηκαν νομίμως συνταγμένα, συνομολόγησαν τις α¬ 
κόλουθες διατάξεις: 

ΚΕΦΑΛΑΙΟ ΠΡΩΤΟ 
ΓΕΝΙΚΕΣ ΔΙΑΤΑΞΕΙΣ 

Άρθρο 1 

Νομική προστασία 

1. Οι υπήκοοι του ενός Συμβαλλόμενου Μέρους θα 
απολαύουν στο έδαφος του άλλου Συμβαλλόμενου Μέ¬ 


ρους της ίδιας νομικής προστασίας με τους υπηκόους 
του άλλου αυτού Μέρους ως προς τα προσωπικά και 
περιουσιακά τους δικαιώματα 

2. Οι υπήκοοι του ενός Συμβαλλόμενου Μέρους δι¬ 
καιούνται να απευθύνονται ελεύθερα στα δικαστήρια, 
τις εισαγγελικές και συμβολαιογραφικές αρχές (που στο 
εξής θα ονομάζονται "δικαστικές αρχές"), που η δικαιο¬ 
δοσία τους καλύπτει τα θέματα που ρυθμίζονται από 
την παρούσα Σύμβαση, καθώς και σπς άλλες αρχές 
του άλλου Συμβαλλόμενου Μέρους. Μπορούν να εμ¬ 
φανίζονται, να υποβάλλουν αιτήσεις και να εγείρουν α¬ 
γωγές ενώπιον των αρχών αυτών με τους Ιδιους όρους 
όπως και οι υπήκοοι του Συμβαλλόμενου αυτού Μέρους. 

3. Οι διατάξεις του Κεφαλαίου I της παρούσας Συμ¬ 
βάσεως εφαρμόζονται σιώπηρά και στα νομικά πρόσωπα 
των δύο Συμβαλλόμενων Μερών. 


Αρθρο 2 
Δικαστική αρωγή 

1. Οι δικασπκές αρχές των δύο Συμβαλλόμενων Με¬ 
ρών θα παρέχουν αμοιβαία δικαστική αρωγή σε αστικές 
υποθέσεις, συμπεριλαμβανομένων και των εμπορικών 
και οικογενειακών, καθώς και σπς ποινικές υποθέσεις. 

2. Οι δικαστικές αρχές θα παρέχουν δικαστική αρωγή 
στις άλλες αρχές, που η αρμοδιάτητά τους εκτείνεται 
στις υποθέσεις που αναφέρονται στην παράγραφο 1 
του παρόντος άρθρου. 


Άρθρο 3 

Τρόπος επικοινωνίας 

Οι δικασπκές αρχές των Συμβαλλόμενων Μερών θα 
επικοινωνούν μεταξύ τους, για τους σκοπούς της δι- 
κασπκής αρωγής, μέσω των κεντρικών τους οργάνων, 
δηλαδή από πλευράς της Ελληνικής Δημοκρατίας μέσω 
του Υπουργείου Δικαιοσύνης και απά πλευράς της 
Δημοκρατίας της Αλβανίας μέσω του Υπουργείου Δι¬ 
καιοσύνης και της Γενικής Εισαγγελίας. Η δυνατότητα 
χρησιμοποιήσεως της διπλωμαπκής οδού δεν αποκλείε¬ 
ται. 

Αρθρο 4 

Εκταση της δικαστικής αρωγής 

Οι δικαστικές αρχές των Συμβαλλόμενων Μερών θα 
παρέχουν αμοιβαία δικαστική αρωγή διενεργώντας διά¬ 
φορες δικονομικές πράξεις και ιδιαίτερα διαβίβαση και 
επίδοση εγγράφων, διενέργεια ερευνών, κατάσχεση και 
παράδοση πειστηρίων, διενέργεια πραγματογνωμοσύ¬ 
νης, εξέταση κατηγορουμένων, μαρτύρων, εμπειρογνω¬ 
μόνων, διαδίκων και άλλων προσώπων, καθώς και δι¬ 
καστική αυτοψία. 

Αρθρο 5 

Περιεχόμενο των δικαστικών παραγγελιών 

1. Η δικαστική παραγγελία πρέπει να περιέχει τα 
εξής στοιχεία: 

α) ονομασία της αιτούσας αρχής, 
β) ονομασία της αρχής προς την οποία απευθύνεται 
η αίτηση. 

γ) καθορισμό της υποθέαεως, σχετικά με την οποία 
ζητείται η δικαστική αρωγή, 
δ) όνομα, κατοικία και ιθαγένεια των διαδίκων, των 
κατηγορουμένων, των υποδίκων και των καταδικασθέ- 
ντων. 

ε) όνομα και διεύθυνση των αντιπροσώπων των δια¬ 
δίκων, 

στ) το αντικείμενο της αιτήσεως για δικαστική αρωγή 
και τα απαραίτητα για την εκτέλεσή της στοιχεία και 
ζ) στις ποινικές υποθέσεις, την περιγραφή του ε¬ 
γκλήματος και το χαρακτηρισμό της πράξεως που το 
συνιατά. 

2, Οι δικαστικές παραγγελίες θα φέρουν υπογραφή 
και σφραγίδα 

Αρθρο € 

Εκτέλεση της αιτήσεως δικαστικής αρωγής 

1 Για να εκτελέσει μια αίτηση δικασπκής αρωγής το 
όργανο, προς το οποίο απευθύνεται η αίτηση, εφαρμόζει 
την εθνική ίου νομοθεσία 

2. Αν το όργανο προς το οποίο απευθύνεται η αίτηση 
δικαστικής αρωγής δεν είναι αρμόδιο για την εκτέλεσή 
της, οφείλει να τη διαβιβάσει στην αρμόδια αρχή 
3 Αν το υποδεικνυόμενο στην αίτηση δικαστικής 
αρωγής προοωπο δεν βρέθηκε στη δοθείοο διεύθυνση 
ή είναι άγνωστο, το όργανο προς το οποίο απευθύνεται 
η αίτηση οφείλει να πάρει τα απαραίτητα μέτρα για να 
εντοπίσει τη διεύθυνση αυτή Σε περίπτωση που είναι 
αδύνατη η εκτέλεση της αιτήσεως δικαστικής αρωγής, 
τα έγγραφα επιστρέφονται στην αιτούσα αρχή, με την 
ένδειξη ότι το αναφερόμενο στην αίτηση πρόσωπο δεν 
βρεθηκε στη δοθείσα διεύθυνση ή ότι η διεύθυνσή του 
δεν έγινε δυνατόν να εντοπιοθεί 
4. Μετά την εκτέλεση της αιτήσεως δικαστικής α¬ 
ρωγής η αρχή προς την οποία απευθύνεται η αίτηση 
επιστρέφει τα έγγροφα στην αιτούσα αρχή και, αν η 
αίτησα δεν εγινε δυνατόν να εκτελεσθεί για λόγο άλλο 
εκτός εκείνου που αναφέρεται στην παράγραφο 3, 
γνωστοποιεί τις αιτίες που εμπόδισαν την εκτέλεση. 

Αρθρο 7 

Προστασία μαρτύρων και εμπειρογνωμόνων 

1. Κανένας μάρτυρας ή εμπειρογνώμονας οποιοσδή¬ 
ποτε εθνικότητας δεν μπορεί, εφόσον εμφανίζεται ε- 
νώπιο- —·ς αρχής του αιτούντος Συμβαλλόμενου Μέ¬ 


ρους, έπειτα από κλήση που επιδίδεται από τη δικαστική 
αρχή του Συμβαλλόμενου Μέρους προς, το οποίο α¬ 
πευθύνεται η αίτηση, να διωχθεί ποινικα' ή να υποστει 
εκτέλεση ποινής για έγκλημα που διέπραξε πριν περάοει 
τα σύνορα του αιτούντος Μέρους, 

2. Η ασυλία που προβλέπει η προηγούμενη παρά¬ 
γραφος παύει όταν ο μάρτυρας ή εμπειρογνώμονας, 
ενώ έχει τη δυνατότητα να εγκαταλείψει το έδαφος 
του αιτούντος Μέρους μέσα σε δεκαπέντε συναπτές 
ημέρες, αφότου οι δικαστικές αρχές τον ειδοποίησαν 
ότι η παρουσία του δεν είναι πια αναγκαία, παραμένει 
παρόλα αυτά στο έδαφος αυτό, μολονότι έχει τη δυ¬ 
νατότητα να το εγκαταλείψει. Στην προθεσμία αυτή δεν 
υπολογίζεται ο χρόνος κατά τον οποίο ο μάρτυρας ή 
εμπειρογνώμονας δεν μπόρεσε να εγκαταλείψει το έ¬ 
δαφος της Χώρας για λόγους ανεξάρτητους από τη 
θέλησή του. Η ασυλία παύει επίσης σε περίπτωση που ο 
μάρτυρας ή εμπειρογνώμονας επιστρέφει στο έδαφος του 
αιτούντος μέρους μετά την αναχώρησή του από αυτό. 

Αρθρο 8 

Δημόσιο έγγραφα 

1. Τα έγγραφα που ουντάοσονται στο έδαφος του 
ενός από τα Συμβαλλόμενα Μέρη ή επικυρώνονται από 
τα όργανά του μέσα στον κύκλο των αρμοδιοτήτων 
τους, σύμφωνα με τον απαιτούμενο τύπο και σφραγίδα, 
θα γίνονται δεκτά στο έδαφος του άλλου Συμβαλλόμενου 
Μέρους χωρίς νέα επικύρωση. 

2. Δεν θα χρειάζονται επίσης επικύρωση τα ιδιωτικό 
έγγροφα που έχουν θεωρηθεί από το δικαστήριο ή άλλο 
αρμόδιο όργανο ενός από τα Συμβαλλόμενα Μέρη, για 
να χρησιμοποιηθούν οτα δικαστήρια και τις άλλες αρχές 
του άλλου Συμβαλλόμενου Μέρους 

Αρθρο 9 

Επίδοση 

1. Η αρχή προς την οποία απευθύνεται η αίτηση 
πραγματοποιεί την επίδοση σύμφωνα με τη διαδικασίο 
που ιοχύει στο Κράτος της, αν το προς επίδοση έγγραφο 
έχει συνταχθεί στην εθνική της γλώσοα ή συνοδεύεται 
από κυρωμένη μετάφραση σε αυτή τη γλώσσα ή στη 
γαλλική γλωσσά. Στην αντίθετη περίπτωση, το προς 
επίδοση έγγραφο δεν θα παραδίδετοι στον παραλήπτη 
παρά μόνο αν ο τελευταίος αυτός το αποδέχεται με 
τη θέλησή του 

2. Η δικαστική παραγγελία θα αναφέρει την ακριβή 
διεύθυνση του παραλήπτη και θα καθορίζει το προς 
επίδοση έγγραφο 

Αρθρο 10 

Απόδειξη της επιδόσεως 

Η αρχή προς την οποία απευθύνεται η αίτηση οφείλει 
να παράσχει απόδειξη της επιδόσεως, σύμφωνα με τη 
νομοθεσία του Κράτους της. Το έγγραφο αυτό θα 
αναφέρει τον τόπο, την ημερομηνία της επιδόσεως και 
το όνομα του προσώπου στο οποίο παραδόθηκαν τα 
έγγραφα 

Αρθρο 11 

Επίδοση σε υπηκόους 

1. Τα Συμβαλλόμενα Μέρη δικαιούνται να επιδίδουν 
έγγραφο στους υπηκόους τους μέσω των διπλωματικών 

..■■ξενικών ιούς αποστολών. 

Κανένας καταναγκασμός δεν μπορεί να επιβληθεί 
:α ιην εφαρμογιί αυτού του τρόπου επιδόσεις 

Αρθρο 12 

Εξοδα δικαστικής αρωγής 

Γο Συμβαλλόμενο Μέρος προς το οποίο απευθύνεται 
η αίτηση δεν μπορεί να απαιτήσει την καταβολή των 
εξόδων της δικαστικής αρωγής. Καθένα από τα Συμ¬ 
βαλλόμενα Μέρη αναλαμβάνει όλα τα έξοδα δικαστικής 
αρωγής που πραγματοποιήθηκαν στο έδαφος του. 

Αρθρο 13 

Πληροφορίες πάνω σε θέματα δικαίου 

Τα Υπουργεία Δικαιοσύνης των Συμβαλλόμενων Με¬ 
ρών θα ανταλλάσσουν αμοιβαία πληροφορίες, μετά από 
αίτηση, για το ισχϋον δίκαιο στις αντίστοιχες χώρες 
τους 

Αρθρο 14 

Αρνηση δικαστικής αρωγής 

Η δικαστική αρωγή μπορεί να αποκρουσθεί: 

1 Αν η αίτηση αναφέρεται οε εγκλήματα που θεω¬ 
ρούνται από το Συμβαλλόμενο Μέρος, προς το οποίο 
απευθύνεται η αίτηση, σαν πολιτικά ή στρατιωτικά. 

2 Αν το Μέρος προς το οποίο απευθύνεται η αίτηση 
κρένει ότι η αίτηση είναι φύσεως τέτοιας, ώστε να θίγει 
ιην κυριαρχία, την ασφάλεια ή τη δημόσια τάξη του 
Μέρους αυτού. 

Αρθρο 15 

Ληξιαρχικές πράξεις 

1. Τα Συμβαλλόμενα Μέρη θα αποστέλλουν αμοιβαία 
αποσπάσματα ληξιαρχικών πράξεων γεννησεως, γάμου 
και θανάτου που αφορούν υπηκόους του άλλου Συμ¬ 
βαλλόμενου Μέρους, καθώς επίσης και διορθώσεις και 
μεταγενέστερες καταχωρίσεις στις προαναφερόμενες 
ληξιαρχικές πράξεις. 

2. Τα αποσπάσματα των ληξιαρχικών πράξεων θανάτου 
θα αποσιέλλονται αυτεπαγγέλτως, τα άλλα μετά από 
αίτηση, όλα δε Οα διοβιβάζονται ανέξοδα με τη διπλω¬ 
ματική οδό. 

Αρθρο 16 

Παράδοσή αντικειμένων και μεταβίβαση 
χρηματικών ποσών 

Αν, δυνάμει των διατάξεων της παρούσας Σύμβααης. 
πρέπει να λάβει χώρο παράδοση, εξαγωγή ή μεταβίβαση 
πιστώσεων, μέσω πληρωμής και αγαθών, αυτή θα γίνει 
σύμφωνα με τη νομοθεσία του Κράτους προς το οποίο 
απευθύνεται η αίτηση. 

Αρθρο 17 
Γλώσσες 

Τα δικαστικά όργανα των δυο Συμβαλλόμενων Μερών 
χρησιμοποιούν στις μεταξύ τους σχέσεις την εθνική 
τους γλώσσα με τη μετάφραση στη γαλλική γλώσσα, 
αν αυτό είναι αναγκαίο. Όμως, οι προς αποστολή 
πράξεις κοι έγγραφα πρέπει να μεταφράζονται στη 
νλώσσα του Μέρους προς το οποίο απευθύνεται η 
αίτηση ή στη γαλλική γλώσσα 


ΚΕΦΑΛΑΙΟ ΔΕΥΤΕΡΟ 
ΔΙΚΑΣΤΙΚΑ ΕΞΟΔΑ ΚΑΙ ΑΛΛΑ ΖΗΤΗΜΑΤΑ 

Αρθρο 18 

Απαλλαγή από την εγγυοδοσία αλλοδαπού 

Οι υπήκοοι ενός απο τα Συμβαλλόμενα Μέρη -συ¬ 
μπεριλαμβανομένων και των νομικών προσώπων- που 
εμφανίζονται ενώπιον των δικαστηρίων του άλλου Συμ¬ 
βαλλόμενου Μέρους και που διαμένουν στο έδαφος 
του ενός ή του άλλου Συμβαλλόμενου Μέρους, δεν 
υποβάλλονται στην υποχρέωση της εγγυοδοσίας αλ¬ 
λοδαπού για μόνο το λόγο ότι είναι αλλοδαποί ή ότι 
έχουν διαμονή ή κατοικία στο έδαφος του άλλου αυτού 
Μέρους 

Αρθρο 19 

Απαλλαγή από τα έξοδα 

Οι υπήκοοι του ενός από τα Συμβαλλόμενα Μέρη 
απαλλάσσονται, όταν εμφανίζονται στις δικαστικός αρ¬ 
χές του άλλου Συμβαλλόμενου Μέρους, από τους φό¬ 
ρους χαρτοσήμου και τα δικαστικά έξοδα και απολαύουν 
άλλων ευκολιών, καθώς και του ευεργετήματος της 
δωρεάν δικαστικής αρωγής με πς ίδιες προϋποθέσεις 
και στην ίδια έκταση όπως και οι υπήκοοι του άλλου 
αυτού Μέρους. 

Αρθρο 20 
Πιστοποιητικά 

1. Τα πιστοποιητικά που αφορούν στην προσωπική, 
οικογενειακή και υλική κατάσταση του αιτούντος, που 
επιθυμεί να επωφεληθεί από τα ευεργετήματα που 
προβλέπει το άρθρο 19, εκδίδοντοι από τις αρμόδιες 
αρχές του Συμβαλλόμενου Μέρους στο έδαφος του 
οποίου κατοικεί. 

2. Αν ο απών που επιθυμεί να επωφεληθεί από τα 
παραπάνω ευεργετήματα δεν έχει κατοικία ή διαμονή 
στο έδαφος του ενός ή του άλλου Συμβαλλόμενου 
Μέρους, το έγγραφο μπορεί να εκδοθεί από τη διπλω¬ 
ματική ή προξενική αποστολή του Κράτους του οποίου 
υπήκοος είναι ο αϊτών. 

3. Η δικαστική αρχή που αποφαίνεται για την αίτηση 
απαλλογής δυνάμει του άρθρου 19 μπορεί να ζητήσει 
συμπληρωματικές πληροφορίες από το όργανο που 
εξέδωσε το πιστοποιητικό. 

Αρθρο 21 

Υποβολή της αιτήσεως 

Αν ένος υπήκοος του ενός από τα Συμβαλλόμενα 
Μέρη, που επιθυμεί να επωφεληθεί από τα ευεργετήματα 
που ιιροβλέπονται στο άρθρο 19, θέλει να υποβάλει 
αίτηση στις αρμόδιες αρχές του άλλου Συμβαλλόμενου 
Μέρους, μπορεί να την απευθύνει στις αρμόδιες αρχές 
του τόπου της κατοικίας ή της διαμονής του. Η εκ¬ 
λαμβανόμενη αρχή διαβιβάζει την αίτηση αυτή και το 
σχετικό πρακτικό, μαζί με τα έγγραφα που εκδίδοντοι 
σύμφωνα με το άρθρο 20. στις αρμόδιες αρχές του 
άλλου Συμβαλλόμενου Μέρους 

Αρθρο 22 

Διατάξεις σχετικές με τις διαθήκες 

1. Η διοθήκη που γίνεται οπό υπήκοο ενός Συμβαλ¬ 
λόμενου Μέρους θα είναι ιοχυρη ως προς τον τύπο. 



4100 


ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΠΡΡΤΟΙ 


ον έχει συνταχθεί σύμφωνα: 

α) με τη νομοθεσία του Κράτους στο έδαφος του 
οποίου έγινε η 

β) με το δίκαιο του Συμβαλλόμενου Μέρους, του 
οποίου ο διαθέτης ήταν υπήκοος κατά την ημερομηνία 
που έκανε τη διαθήκη του ή κατά τη στιγμή του θανάτου 
του ή 

γ) με τη νομοθεσία του Κράτους, στο έδαφος του 
οποίου, και κατά τα χρονικά διαστήματα που προβλέ- 
πονται στο εδάφιο β', ο διαθέτης είχε την κατοικία ή 
τη διαμονή του. 

2. Οι όροι της παραγράφου 1 του παρόντος άρθρου 
εφαρμόζονται επίσης και ως προς την ανάκληση των 
διαθηκών. 

ΚΕΦΑΛΑΙΟ ΤΡΙΤΟ 

ΑΝΑΓΝΩΡΙΣΗ ΚΑ! ΕΚΤΕΛΕΣΗ ΔΙΚΑΣΤΙΚΩΝ 
ΑΠΟΦΑΣΕΩΝ 

Αρθρο 23 

Αποφάσεις υποκείμενες σε αναγνώριση και εκτέλεση 

1. Υπό τους όρους που προβλέπονται από την πα¬ 
ρούσα Σύμβαση, τα Συμβαλλόμενα Μέρη θα αναγνωρί¬ 
ζουν και θα εκτελούν στο έδαφος τους πς ακόλουθες 
αποφάσεις που εκδόθηκαν στο έδαφος του άλλου Συμ¬ 
βαλλόμενου Μέρους: 

α) αποφάσεις που εκδόθηκαν σχετικά με αστικές, 
οικογενειακές και εμπορικές υποθέσεις, 

β) αποφάσεις που εκδόθηκαν σχετικά με ποινικές 
υποθέσεις οε ο.τι αφορά τις απαιτήσεις για αποζημίωση. 

γ) διαιτητικές αποφάσεις 

2. Συμβιβασμοί που συμφωνηθηκαν ενώπιον δικαστή - 
ρίων και επικυροιθηκσν από αυτά εξομοιώνονται με τις 
δικαστικές αποφάσεις της παραγράφου 1 

Αρθρο 24 

Προϋποθέσεις αναγνωρίσεως και εκτελέσεως 

Οι αποφάσεις που προβλέπονται οτο άρθρο 23 θα 
αναγνωρίζονται και θα εκτελούντσι, αν πληρούν τις 
ακόλουθες προϋποθέσεις: 

α) Αν κατά τη νομοθεσία του Συμβαλλόμενου Μέρους, 
στο έδαφος του οποίου εκδόθηκε η απόφαση, η τε¬ 
λευταία αυτή απέκτησε ισχύ δεδικασμένου και είναι 
εκτελεστή 

β) Αν κατά τη νομοθεσία του Συμβαλλόμενου Μέρους, 
στο έδαφος του οποίου ζητείται η εκτέλεση, το δικα¬ 
στήριο του Μέρους αυτού δεν είναι αποκλειστικά αρ¬ 
μόδιο να εκδικάσει την υπόθεση. 

γ) Αν ο διάδικος που ερημοδίκησε και που δεν μετέσχε 
στη διαδικασία είχε κληθεί εμπρόθεσμα και με τον 
προσήκοντα τρόπο ή αν ο διάδικος που δεν εμφανίσθηκε 
και που δεν είχε την ικανότητα να παρίσταται σε 
δικαστήριο μπόρεσε να αντιπροσωπευθεί νόμιμα. Η 
κλήση ι:ε θυροκόλληση δεν θα λαμβάνεται υπόψη. 

δ) Αν η απόφαση δεν είναι αντίθετη με προηγούμενη 
απόφαση που έχει αποκτήσει ισχύ δεδικασμένου, μεταξύ 
των ίδιων Μερών, σχετικά με το ίδιο αντικείμενο και 
επί της ίδιας ουσίας και που εκδόθηκε από δικαστήριο 
του Συμβαλλόμενου Μέρους στο έδαφος του οποίου η 
απόφαση πρέπει να αναγνωρισθεί η εκτελεσθεί ή αν 
κομ'ά αγωγή δεν έχει εγερθεί προηγούμενα ενώπιον 
του δικαστηρίου του Συμβαλλόμενου αυτού Μέρους για 
την ίδιο υπόθεση. 


ε) Αν η αναγνώριση και η εκτέλεση της αποφάσεως 
δεν είναι αντίθετη προς τη δημόσια τάξη ή προς πς 
θεμελιώδεις αρχές της νομοθεσίας του Συμβαλλόμενου 
Μέρους, στο έδαφος του οποίου πρέπει να λάβουν 
χώρα η αναγνώριση και η εκτέλεση της απόφασης. 

Αρθρο 25 

Διαιτητικές αποφάσεις 

1. Για την αναγνώριση και εκτέλεση διαιτητικών α¬ 
ποφάσεων εφαρμόζονται οι διατάξεις της Συμβάσεως 
που υπογράφηκε στη Νέα Υόρκη στις 10 Ιουνίου 1958. 

2. Σε περίπτωση διεξαγωγής δίκης που το αντικείμενό 
της, κατά τη θέληση των διαδίκων, διέπεται από ρήτρα 
διαιτησίας, το δικαστήριο διατάσσει τα Μέρη να προ- 
σφύγουν στο διαιτητικό όργανο. 

Αρθρο 26 

Έγγραφα που συνοδεύουν την αίτηση εκτελέσεως 

1. Η σχετική με την εκτέλεση της αποφάσεως αίτηση 
μπορεί να υποβληθεί απευθείας στο αρμόδια δικαστήριο 
του Συμβαλλόμενου Μέρους, στο έδαφος του οποίου 
πρέπει να εκτελεσθεί η απόφαση, αλλά μπορεί επίσης 
να κατατεθεί στο δικαστήριο που εξέδωσε την απόφαση 
πρωτόδικα στη συγκεκριμένη υπόθεση. Στην τελευταία 
αυτή περίπτωση, η αίτηση διαβιβάζεται σύμφωνα με τη 
διαδικασία του άρθρου 3 στο αρμόδιο διχαστήριο του 
άλλου Συμβαλλόμενου Μέρους. 

2. Η αίτηση πρέπει να συνοδεύεται: 

α) Από την απόφαση ή από κυρωμένο αντίγραφό της, 
καθώς και από έγγραφο που να πιστοποιεί ότι η απόφαση 
έχει αποκτήσει ιοχύ δεδικασμένου και είναι εκτελεστή, 
εκτός αν αυτό προκύπτει από την ίδια την απόφαση. 

β) Από πιστοποιητικό που να βεβαιώνει ότι ο διάδικος 
που ερημοδίκησε και που δεν μετέσχε στη διαδικασία 
εκλήθη εμπρόθεσμα και με τον προσήκοντα τρόπο και 
ότι, στην περίπτωση που δεν είχε την ικανότητα να 
παρίσταται σε δικαστήριο, αντιπροσωπεύθηκε νόμιμα. 

γ) Από κυρωμένη μετάφραση των εγγράφων που προ- 
βλέπονται από τα εδάφια α' και β σε μια από τις 
γλώσσες που προβλέπονται από το άρθρο 17 της 
παρούσας Συμβάσεως. 

3. Σε περίπτωση διαιτητικής αποφάσεως, εκτός από 
τους όρους που προβλέπονται στην παράγραφο 2. η 
αίτηση πρέπει να συνοδεύεται από κυρωμένο αντίγραφο 
της ρήτρας διαιτησίας, καθώς επίσης και από κυρωμένη 
μετάφραση της ρήτρας αυτής και κάθε άλλου σχετικού 
εγγράφου, σε μια από τις γλώσσες που προβλέπονται 
από το άρθρο 17 της πσρουσας Συμβάσεως. 

Αρθρο 27 
Εφαρμοστέο δίκαιο 

1. Το δικαστήριο του Συμβαλλόμενου Μέρους, στο 
έδαφος του οποίου πρέπει να εκτελεσθεί η απόφαση, 
θα την εκτελέσει ούμφωνα με την εθνική του νομοθεσία. 

2. Το δικαστήριο που αποφασίζει για τη σχετική με 
την εκτέλεση αίτηση περιορίζεται στη διαπίστωση της 
συνδρομής των όρων που καθορίζονται στα άρθρα 24, 
25 και 26 της παρούσας Συμβάσεως 

3. Ο εναγόμενος μπορεί να προβάλει τις ενστάσεις 
που επιτρέπονται από τους νόμους του Συμβαλλόμενου 
Μέρους, το δικαστήριο του οποίου εξέδωσε την από¬ 
φαση 

Αρθρο 28 

Αποφάσεις σχετικές με τα δικαστικά έξοδα 

1 Αν ο διάδικος που εξαιρέθηκε, κατά τους όρους 
ίου άρθρου 18 της παρούσας Συμβάσεως, από την 
εγγυοδοσία αλλοδαπού καταδικάσθηκε με οριστική από¬ 
φαση του δικαστηρίου του ενός από τα Συμβαλλόμενα 
Μέρη στα δικαστικά έξοδα, η απόφαση αυτή θα εκτε- 
λεσθεί, έπειτα από αίτηση του έχοντος δικαίωμα, ανέ¬ 
ξοδα στο έδαφος του άλλου Συμβαλλόμενου Μέρους. 

2. Το δικαστήριο που αποφασίζει για την εκτέλεση 
της αποφάσεως που προβλέπεται στην παράγραφο 1, 
περιορίζεται να διαπιστώσει αν η σχετική με τα δι¬ 
καστικά έξοδα απόφασή έχει αποκτήσει ισχύ δεδικα- 
σμένου και είναι εκτελεστή. 

3. Οι διατάξεις του άρθρου 26 εφαρμόζονται και στις 
αποφάσεις που αναφέρονται στα δικαστικά έξοδα. 

Αρθρο 29 
Πεδίο εφαρμογής 

Οι αποφάσεις, που προβλέπονται από το άρθρο 23 
και που ανταποκρίνονται στους όρους των άρθρων 24. 
25 και 26 της παρούσας Συμβάσεως, θα αναγνωρίζονται 
και εκτελούνται, εφόσον έχουν αποκτήσει ισχύ δεδικα- 
σμένου και έχουν κηρυχθεί εκτελεστές μετά τη θέση 
σε ισχύ της παρούσας Συμβάσεως. 

Αρθρο 30 

Νομοθεσία σχετική με τη μεταβίβαση χρηματικών 
ποσών και αγαθών 

Οι διατάξεις του κεφαλαίου III της παρούσας Συμβά¬ 
σεως δεν θίγουν τη νομοθεσία των Συμβαλλόμενων 
Μερών, τη σχετική με τη μεταβίβαση των μέσων πλη¬ 
ρωμής. των πιστώσεων ή των αγαθών που αποκτήθηκαν 
μετά την εκτέλεση. 

ΚΕΦΑΛΑΙΟ ΤΕΤΑΡΤΟ 

ΕΚΔΟΣΗ 

Αρθρο 31 

Υποχρέωση για έκδοση 

1. Τα Συμβαλλόμενα Μέρη αναλαμβάνουν την υπο¬ 
χρέωση να πσραδιδουν αμοιβαία, σύμφωνα με τις δια¬ 
τάξεις της παρούσας Συμβάσεως, τα πρόσωπα που 
βρίσκονται στο έδαφός τους και που ζητείται η έκδοσή 
ιούς εν οψει αοκησεως ποινικής διώξεως για να εκτε- 
λεσθεί ποινή που απαγγέλθηκε οπό δικαστήριο του 
οιτουντος Μέρους. 

2 Η έκδοση δεν επιτρέπεται παρά μόνο για εγκλήματα 
που σύμφωνα με τη νομοθεσία των δυο Συμβαλλόμενων 
Μερών τιμωρούνται με ποινή στερητική της ελευθερίας 
ενός τουλάχιστον έτους ή με βαρύτερη ποινή ή για τα 
οποία δικαστήριο του αιτούντος Μέρους απήγγειλε 
ποινή στερητικό της ελευθερίας έξι τουλάχιστον μηνών 
(στο εξής θα ονομάζονται εγκλήματα για τα οποία χωρεί 
έκδοση) 

Αρθρο 32 
Αρνηση εκδόσεως 

Η έκδοση δεν λαμβάνει χώρα; 

ο. ον ι (■ έγκλημα διαπράχθηκε οπό πρόσωπό που τη 


στιγμή της τελέσεως του εγκλήματος ήταν υπήκοος 
του Μέρους προς το οποίο απευθύνεται η αίτηση, 
β. αν το έγκλημα διαπράχθηκε στο «Έδαφος του Συμ¬ 
βαλλόμενου Μέρους προς το οποίο απευθύνεται η 
αίτηση, 

γ. αν το έγκλημα για το όποιο ζητείται η έκδοση 
διαπράχθηκε έξω από το έδαφος του αιτούντος Μέρους 
και η νομοθεσία του Συμβαλλόμενου Μέρους προς το 
οποίο απευθύνεται η αίτηση δεν προβλέπει δίωξη στην 
περίπτωση που το έγκλημα αυτό διαπράχθηκε έξω από 
το έδαφός του ή δεν επιτρέπει την έκδοση για το 
έγκλημα που αποτελεί το αντικείμενο της αιτήσεως, 
δ. αν το έγκλημα για το οποίο ζητείται η έκδοση, 
θεωρείται από το Συμβαλλόμενο Μέρος προς το οποίο 
απευθύνεται η αίτηση σαν έγκλημα πολιτικό, στρατιωτικό 
ή φορολογικό ή σαν γεγονός συνδεόμενο με τέτοια 
εγκλήματα, 

ε. αν σύμφωνα με τη, νομοθεσία του ενός από τα 
Συμβαλλόμενα Μέρη η ποινική δίωξη ή η εκτέλεση της 
ποινής δεν μπορούν να λάβουν χώρα, λόγω παραγραφής 
ή για άλλους νόμιμους λόγους που έχουν το ίδιο 
αποτέλεσμα, 

στ. αν στο έδαφος του Συμβαλλόμενου Μέρους προς 
το οποίο απευθύνεται η αίτηση το πρόσωπο του οποίου 
ζητείται η έκδοση κηρύχθηκε με οριστική απόφαση 
ένοχο ή αθώο για το έγκλημα που ανσφέρεται στην 
αίτηση εκδόσεως ή αν έχει ως προς αυτό παυσει η 
ποινική δίωξη, εκτός εάν η σχετική απόφαση στηρίζεται 
στην έλλειψη δικαιοδοσίας. 

Αρθρο 33 

Διαδικασία εκδόσεως 

Η αίτηση εκδόσεως υποβάλλεται γραπτώς Στις υ¬ 
ποθέσεις εκδόσεως η επικοινωνία θα γίνεται κατά τον 
τρόπο που προβλέπεται στο άρθρο 3 

Αρθρο 34 
Αίτηση εκδόσεως 

1. Η αίτηση εκδόσεως πρέπει να αναφέρει το όνομα 
του εκζητούμενου προσώπου, την κατοικία ή διαμονή 
του, τη φύση του εγκλήματος και τη ζημιά που προ- 
κάλεσε. 

2. Η αίτηση εκδόσεως πρέπει να συνοδεύεται 

α. αν η έκδοση ζητείται για να ασκηθεί ποινική δίωξη, 
από το ένταλμα συλλήψεως με την περιγραφή των 
πραγματικών γεγονότων και το νομικό χαρακτηρισμό 
της πράξεως και αν η έκδοση ζητείται για την εκτέλεση 
ποινής, οπό την απόφαση με ισχύ δεδικασμένου, 
β. από το κείμενο του ποινικού νόμου του αιτούντος 
Μέρους σχετικά με το νομικό χαρακτηρισμό του εγκλή¬ 
ματος για το οποίο πρόκειται. 

γ. από την εξωτερική περιγραφή του εκζητούμενου 
προσώπου και, αν είναι δυνατόν, τα δακτυλικά του 
αποτυπώματα και τη φωτογραφία του. 

3. Αν πρόκειται για καταδικασθέντα που έχει ήδη 
εκτίσει μέρος της ποινής του, θα παρέχονται πληρο¬ 
φορίες σχετικά με το θέμα αυτό 

Αρθρο 35 

Σύλληψη προς το σκοπό εκδόσεως 

Αν η αίτηση εκδόσεως πληροί τις προϋποθέσεις που 
ορίζονται από την παρούσα Σύμβαση, το Συμβαλλόμενο 

Μέρος προς το οποίο απευθύνεται η αίτηση παίρνει 
χωρίς καθυστέρηση τα απαραίτητο μέτρα για τη σύλληψη 
του εκζητούμενου προσώπου, σύμφωνα με τη νομοθεσία 
του 

Αρθρο 36 

Συμπληρωματικές πληροφορίες 

1 Αν η αίτηση εκδόσεως δεν περιέχει όλες τις 
απαραίτητες πληροφορίες, το Συμβαλλόμενο Μέρος 
προς το οποίο απευθύνεται η αίτηση μπορεί να ζητήσει 
συμπληρωματικές πληροφορίες και να ορίσει προθεσμία 
όχι μεγαλύτερη από δύο μήνες για την παροχή τους 
Η προθεσμία αυτή μπορεί να παραταθεί για αιτιολογη¬ 
μένους λόγους. 

2. Αν οι πληροφορίες δεν παρασχεθούν μέσα στην 
προθεσμϊο που προβλέπεται στην πρώτη παράγραφο, 
η αρμόδια αρχή του Συμβαλλόμενου Μέρους προς το 
οποίο απευθύνεται η αίτηση θα μπορεί να παυσει τη 
διαδικασία εκδόσεως και να απολύσει το πρόσωπο που 
είχε συλληφθεί. 

Αρθρο 37 

Προσωρινή σύλληψη 

1 Σε επείγουσες περιπτώσεις, το Συμβαλλόμενο 
Μέρος προς το οποίο απευθύνεται η αίτηση μπορεί να 
διατάξει τη σύλληψη του ζητούμενου προσώπου πριν 
λάβει την αίτηση εκδόσεως, σύμφωνα με το άρθρο 35 
της παρούσας Συμβάσεως. Το αιτούν Συμβαλλόμενο 
Μέρος πληροφορεί το Συμβαλλόμενο Μέρος προς το 
οποίο απευθύνεται η αίτηση ότι το πρόσωπο για το 
οποίο πρόκειται αποτελεί αντικείμενο εντάλματος συλ- 
λήψεως ή καταδικαστικής αποφάσεως με ισχύ δεδικα- 
ομένου και ότι η αίτηση εκδόσεως θα αποσταλεί αμέσως. 
Σε τέτοιες περιπτώσεις, η σύλληψη μπορεί να ζητηθεί 
με κάθε μέσο επικοινωνίας που μεταβιβάζει το περιε¬ 
χόμενο της αιτήσεως γραπτώς. 

2. Οι αρμόδιες αρχές των Συμβαλλόμενων Μερών 
μπορούν να προβουν στην προσωρινή σύλληψη προ¬ 
σώπου που διαμένει οτο εδαφός τους ακόμη και χωρίς 
τέτοια αίτηση, αν γνωρίζουν ότι το πρόσωπο αυτό 
διέποαξε στο έδαφος του άλλου Συμβαλλόμενου Μέρους 
έγκλημα για το οποίο χωρεί έκδοση 

3. Σύλληψη που πραγματοποιήθηκε βάσει των παρα¬ 
γράφων 1 και 2 του παρόντος άρθρου γνωστοποιείται 
αμέσως στο άλλ.ο Συμβαλλόμενο Μέρος. 

Αρθρο 38 

Παύση της προσωρινής συλλήψεως 

Οποιοσδήποτε συνελήφθη, σύμφωνα με το άρθρο 38 
της παρούσας Συμβάσεως, απολύεται αν η αίτηση εκ¬ 
δόσεως του άλλου Συμβαλλόμενου Μέρους δεν ληφθεί 
μεοα σε σαράντα ημέρες μετά τη σύλληψη. Η απόλυση 
γνωστοποιείται στο άλλο Συμβαλλόμενο Μέρος. 

Αρθρο 39 

Αναβολή της εκδόσεως 

Αν το εκζητούμενο πρόσωπο αποτελεί αντικείμενο 
ποινικής διωζεως ή εκτιει ποινή για άλλο έγκλημα που 
διαπράχθηκε στο έδαφος του Συμβαλλόμενου Μέρους 
προς το οποίο απευθύνεται η αίτηση, ή έκδοση μπορεί 
να αναβληθεί μέχρι τον τερματισμό της ποινικής δια ¬ 


δικασίας ή μέχρι την έκτιση της ποινής 

Αρθρο 40 
Προσωρινή έκδοση 

1. Αν λόγω της ανοβολής εκδόσεως, που προβλέπεται 
στο άρθρο 39 της παρούσας Συμβάσεως. υπάρχει κίν¬ 
δυνος παραγραφής της ποινικής διώξεως ή σοβαρών 
δυσκολιών οτο ανακριτικο έργο, το εκζητούμενο πρό¬ 
σωπο μπορεί να εκδοθεί προσωρινά μετά από αιτιολο¬ 
γημένη αίτηση. 

2. Το πρόσωπο που εκδόθηκε προσωρινά πρέπει να 
επαναποστσλεί αμέσως μετά το τέλος της ποινικής 
διαδικασίας για την οποία ζητήθηκε η έκδοση 

Αρθρο 41 

Συρροή αιτήσεων εκδόσεως 

Αν πολλά Κράτη ζητούν την έκδοση του ίδιου προ¬ 
σώπου, το Συμβαλλόμενο Κράτος προς το οποίο α¬ 
πευθύνεται η αίτηση αποφασίζει ποια αίτηση θα προ¬ 
τιμηθεί. 

Αρθρο 42 

Όρια ποινικής διώξεως 

1. Χωρίς τη συναίνεση του Συμβαλλόμενου Μέρους 
προς το οποίο απευθύνεται η αίτηση το πρόσωπο που 
εκδόθηκε δεν μπορεί να αποτελέσει αντικείμενο ποινικής 
διώξεως ή εκτελέσεως ποινής, που επιβλήθηκε για 
έγκλημα διαφορετικό από εκείνο για το οποίο εχώρησε 
η έκδοση 

2. Χωρίς τη συναίνεση του Συμβαλλόμενου Μέρους 
προς το οποίο απευθύνεται η αίτηση το πρόσωπο που 
εκδόθηκε δεν είναι επίσης δυνατόν να παραδοθεί σε 
τρίτο κράτος. 

3. Η συναίνεση που προβλέπεται στην παράγραφο 2 
δεν είναι απαραίτητη: 

α αν το πρόσωπα που εκδόθηκε δεν εγκατέλειψε το 
έδαφος του αιτούντος Συμβαλλόμενου Μέρους μέσα 
σε τριάντα ημέρες από τον τερματισμό της ποινικής 
διώξεως ή την εκτέλεση της ποινής Η προθεσμία αυτή 
δεν περιλαμβάνει το χρόνο κατά τον οποίο το προοωπο 
που εκδόθηκε δεν μπόρεσε να εγκαταλείψει το έδαφος 
του αιτούντος Συμβαλλόμενου Μέρους για λόγους α¬ 
νεξάρτητους από τη θέλησή του. 

β αν το πρόσωπο που εκδόθηκε εγκατέλειψε το 
έδαφος του αιτούντος Συμβαλλόμενου Μέρους, αλλά 
επέστρεψε πάλι οικειοθελώς. 

Αρθρο 43 

Παράδοση του εκδιδόμενου προσώπου 

1. Το Συμβαλλόμενο Μέρος προς το οποίο απευθύ¬ 
νεται η αίτηοη πληροφορεί το αιτούν Συμβαλλόμενο 
Μέρος για τον τόπο και την ημερομηνία παραδόοεως. 

2. Αν το εκζητούμενο πρόσωπο δεν παραληφθεί από 
το αιτούν Συμβαλλόμενο Μέρος μέσα σε δεκαπέντε 
ημέρες από την προθεσμία που έχει ορισθεί για την 
παράδοση, μπορεί να απολυθεί. 

Αρθρο 44 

Πληροφορίες για το αποτέλεσμα 
της ποινικής διώξεως 

Τα Συμβαλλόμενα Μέρη παρέχουν αμοιβαία πληοο- 

φορίες για το αποτέλεσμα της ποινικής διώξεως της 
οποίας υπήρξε αντικείμενο το πρόσωπο που εκδόθηκε. 
Σε περίπτωοη αποφάσεως με ισχύ δεδικασμένου, τα 
Συμβαλλόμενα Μέρη γνωστοποιούν αμοιβαία την από¬ 
φαση αυτή. 

Αρθρο 45 

Διέλευση 

1 Τα Συμβαλλόμενα Μέρη επιτρέπουν, έπειτα από 
αίτηση του άλλου Συμβαλλόμενου Μέρους, τη διέλευση 
από το έδαφος τους προσώπων που έχουν εκδοθεί 
από ένυ τρίτο κράτος στο άλλο αυτό Συμβαλλόμενο 
Μέρος. Τα Συμβαλλόμενα Μέρη δεν είναι υποχρεωμένα 
να επιτρέψουν τη διέλευση, αν δεν υπάρχει υποχρέωση 
εκδόσεως. σύμφωνα με την παρούσα Σύμβαση. 

2. Η αίτηση για παροχή άδειας διελεύσεως υποβάλ¬ 
λεται σύμφωνα με την ίδια διαδικασία, όπως και η αίτηση 
εκδόσεως. 

3. Η διέλευση πραγματοποιείται από τις αρχές του 
Συμβαλλόμενου Μέρους προς το οποίο απευθύνεται η 
αίτηση με τον τρόπο που θεωρούν τον καλύτερο. 

Αρθρο 46 
Έξοδα εκδόσεως 


Αρθρο 49 

Παράδοση αντικειμένων 

1. Τα αντικείμενα που βρίσκονται πάνω στο πρόσωπο 
που διέπραξε το έγκλημα, για το οποίο χωρεί έκδοση, 
καθώς και τα άλλα αντικείμενα που μπορούν να χρη¬ 
σιμεύσουν ως πειστήρια στην ποινική διαδικασία, πα- 
ραδιδονται στο αιτούν Συμβαλλόμενο Μέρος ακόμα και 
στην περίπτωση που η έκδοση δεν μπορεί να λάβει 
χώρα λόγω θανάτου του εκζητούμενου προσώπου ή 
άλλης αίτιας 

2. Το Συμβαλλόμενο Μέρος προς το οποίο απευθύ¬ 
νεται η αίτηση μπορεί να αναβάλει την παράδοση των 
αντικειμένων, εάν χρειάζονται προς το σκοπό μιας 
άλλης ποινικής διαδικασίας. 

3. Τα δικαιώματα τρίτων πάνω στα αντικείμενα που 
παραδάθηκαν στο άλλο Συμβαλλόμενο Μέρος παραμέ¬ 
νουν άθικτα. Μετά τη λήξη της ποινικής διαδικασίας, 
τα αντικείμενα αυτά αποδίδονται στο Συμβαλλόμενο 
Μέρος που τα έστειλε για να παραδοθούν στους δι¬ 
καιούχους. 

4. Η παράδοση των αντικειμένων, δυνάμει της πα¬ 
ραγράφου 1, γίνεται σύμφωνα με το άρθρο 16 της 
παρούσας Συμβάσεως. 


Τα έξοδα εκδόσεως βαρύνουν το Συμβαλλόμενο Μέ¬ 
ρος. στο έδαφος του οποίου πραγματοποιήθηκαν. Τα 
έξοδα της διελεύσεως βαρύνουν το αιτούν Συμβαλλό¬ 
μενο Μέρος 


Αρθρο 47 

Ανάληψη της ποινικής διαδικασίας 

1. Τα Συμβαλλόμενα Μέρη υποχρεούνται να ασκήσουν, 
μετά οπό αίτηση του άλλου Μέρους και σύμφωνα με 
τη νομοθεοία τους, ποινική δίωξη κατύ των δικών τους 
υπηκόων που διεπραξαν έγκλημα στο έδαφος του άλλου 
Συμβαλλόμενου Μέρους. 

2. Η αίτηση για δίωξη θα συνοδεύεται από τα σχετικά 
με την ανάκριση έγγραφα, από κάθε αποδεικτικό στοιχείο 
που υπάρχει, καθώς και από το κείμενο των ποινικών 
διατάξεων που διέπουν την πράξη, σύμφωνα με το 
νόμο που ισχύει στον τόπο της τελέσεώς της. 

3 Το Συμβαλλόμενο Μέρος προς το οποίο απευθύ¬ 
νεται γ α.τηοη πληροφορεί το αιτούν Συμβαλλόμενο 
Μέρος για το αποτέλεσμα της διώξεως κοι εφόσον 
εκδοθεί απόφοοη του αποστέλλει αντίγραφο της ορι¬ 
στικής αποφάσεως 


Αρθρο 48 

Προσωρινή παράδοση συλληφθέντων προσώπων 

Εάν, σε σχέση με ποινική δίωξη που άρχισε στο 
έδαφος ενός από τα Συμβαλλόμενα Μέρη, είναι αναγκαίο 
να εξετοσθει προσωρινά σαν μάρτυρας πρόσωπο που 
συνελήφθη στο έδαφος του άλλου Συμβαλλόμενου Μέ¬ 
ρους. το Μέρος αυτό το εκδίδει προσωρινά, εφόσον 
συναινεί και το πρόσωπο που συνελήφθη, μετά από 
αίτηση του αιτούντος Συμβαλλόμενου Μέρους, που θα 
διατηρήσει το πρόσωπο αυτό υπό κράτηση και μετά το 
τέλος της εξετάσεως θα το ξαναστείλει χωρίς καθυ¬ 
στέρηση στο συμβαλλόμενο Μέρος προς το οποίο 
απευθύνεται η αίτηση. 


Αρθρο 50 

Πληροφορίες γιο αποφάσεις σε ποινικές υποθέσεις 


1. Το Συμβαλλόμενα Μέρη θα ανταλλάσσουν μια φορά 
το χρόνο πληροφορίες για αποφάσεις σχετικές με 
ποινικές υποθέσεις με ισχύ δεδικασμένου, που εκδό- 
θηκαν οπό ια δικαστήρια του ενός από τα Συμβαλλόμενα 
Μέρη εναντίον υπηκόων του άλλου Συμβαλλόμενου 
Μέρους. 

2. Μετά απο αιτιολογημένη αίτηση, τα Συμβαλλόμενα 
Μέρη δίνουν αμοιβαία πληροφορίες για ποινικές απο¬ 
φάσεις. που εκδόθηκαν εναντίον προσώπων που δεν 
είνοι υπήκοοι του αιτούντος Συμβαλλόμενου Μέρους. 

ΚΕΦΑΛΑΙΟ ΠΕΜΠΤΟ 

ΤΕΛΙΚΕΣ ΔΙΑΤΑΞΕΙΣ 

Αρθρο 51 

Κύρωση, θέση σε ισχύ 


1. Η παρούσα Σύμβαση θα κυρωθεί και θα τεθεί σε 
ισχύ την τριακοστή ημέρα μετά την ανταλλαγή των 
εγγράφων επικυρώσεως που θα λάβει χώρα στα Τί¬ 
ρανα. 

2. Η παρούσα Σύμβαση θα μπορεί να καταγγελθεί 
από καθένα από τα Συμβαλλόμενα Μέρη. Η καταγγελία 
θα ισχύσει έξι μήνες μετά τη λήψη της γνωστοποιή- 
σεώς της από το άλλο Συμβαλλόμενο Μέρος. 

Σε πίστωση των ανωτέρω, οι Πρωθυπουργοί των 
Συμβαλλόμενων Κρατών υπέγραψαν την παρούσα Σύμ¬ 
βαση και ετέθη π σφραγίδα τους. 

Εχει συνταχθεί σε δύο αντίτυπα, στην ελληνική και 
αλβανική γλώσσα, τα οποία έχουν την ίδια ισχύ. 

Αθήνα. 17 ΜαΤου 1993 

ΓΙΑ ΤΗΝ ΕΛΛΗΝΙΚΗ ΓΙΑ ΤΗ ΔΗΜΟΚΡΑΤΙΑ 

ΔΗΜΟΚΡΑΤΙΑ ΤΗΣ ΑΛΒΑΝΙΑΣ 


ΚΩΝΣΤΑΝΤΙΝΟΣ 

ΜΗΤΣΟΤΑΚΗΣ 

(υπογραφή) 

ΠΡΩΘΥΠΟΥΡΓΟΣ 


ΑΛΕΞΑΝΤΕΡ ΜΕΞΙ 
(υπογραφή) 
ΠΡΩΘΥΠΟΥΡΓΟΣ 

Άρθρο δεύτερο 

Η ισχύς του νόμου αυτού αρχίζει από τη δημοσίευσή 
του στην Εφημερίδα της Κυβερνήσεως και της Σύμβασης 
που κυρώνεται από την ολοκλήρωση των προϋποθέσεων 
«του άρθρου 51 παρ. 1 αυτής. 


Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεσή του ως νόμου του Κράτους. 

Αθήνα, 16 Ιουνίου 1995 

Ο ΠΡΟΕΔΡΟΓ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

Ο) ΥΠΟΥΡΓΟΙ 


ΕΞΩΤΕΡΙΚΟΝ ΔΙΚΑΙΟΣΥΝΗΣ 

Κ. ΠΑΠΟΥΛΙΑΣ Α. ΠΕ/10ΝΗΣ 


θεωρήθηκε και τέθηκε η Μεγάλη Σφραγίδα του Κράτους 
Αθήνα, 16 Ιουνίου 1995 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Α. Π ΕΠΟΝΗΣ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


